и цветни изображения.
 5.2.
 Като алтернатива на изискванията по точка 5.1 хартията на сертификата за съответствие може да не е защитена с воден знак, представящ регистрираната марка на производителя или търговското наименование. В такъв случай цветните изображения трябва да се допълнят с поне един допълнителен защитен печатен елемент (например флуоресциращо при ултравиолетови лъчи мастило, мастила, чийто цвят зависи от ъгъла при наблюдение, мастила, чийто цвят зависи от температурата, микропечат, отпечатани плетеници (гилоширане), печатане с преливащи се цветове, лазерно гравиране, специално изработени холограми, променливи лазерни изображения, променливи оптични изображения, релефно щамповано или гравирано лого на производителя и др.).
 5.3.
 Производителите могат да представят сертификата за съответствие със защитни печатни елементи в допълнение на тези по точки 5.1 и 5.2.
 6. Специални разпоредби
 6.1.
 Към сертификата за съответствие на трактори (превозни средства от категории Т и С), чийто тип е одобрен с монтирани на тях машини, и на превозни средства от категории R и S трябва да се прилага ЕО декларацията за съответствие съгласно националните разпоредби за прилагане на Директива 2006/42/ЕО.
 Допълнение 1
 Образци на сертификата за съответствие
 ПРИЛОЖЕНИЕ IV
 Образци на задължителната табела и маркировката за ЕС одобряване на типа
 1. Общи изисквания към маркировката на превозните средства
 1.1. Всички превозни средства трябва да са снабдени с табелата, описана в настоящия раздел, в съответствие с член 34, параграф 1 от Регламент (ЕС) No 167/2013. Табелата трябва да се постави от производителя на съответното превозно средство.
 1.2. Знаци
 1.2.1. За нанасяне на информацията по точки 2.1.1.1 — 2.1.2, 3 и 4.2.1.1 — 4.2.1.9 трябва да се използват буквено-цифрови знаци (римски букви или арабски цифри). За информацията по раздел 3 обаче трябва да се използват главни римски букви.
 1.2.2. Освен това наименованието на производителя или търговското наименование и обозначението на типа превозно средство могат да включват следните символи/знаци: „*“ (звездичка), „&“ (знак за „и“), „–“ (малко тире или знак минус) и „′“ (апостроф).
 1.3. Минимална височина на буквите и цифрите
 1.3.1. Знаците, отбелязани направо върху шасито, рамата или подобна част на превозното средство, трябва да са с минимална височина 7,0 mm.
 1.3.1.1. При превозните средства, при които наличното пространство за маркировката е по-малко от окръжност с радиус 28 mm, като алтернатива на изискванията по точка 1.3.1, минималната височина на буквите и цифрите може да е 4,0 mm.
 1.3.2. Знаците върху задължителната табела трябва да са с минимална височина 4,0 mm.
 2. Задължителна табела
 2.1.1. Информацията на табелата трябва да е ясно четлива, нанесена по незаличим начин и трябва да съдържа следните данни по реда, даден по-долу, и по образеца от допълнение 1:
 2.1.1.1.
 наименованието на производителя и търговското наименование (само ако е различно от наименованието на производителя);
 2.1.1.2.
 категорията на превозното средство, включително подкатегорията и индекса на скоростта (1);
 2.1.1.3.
 нòмера на ЕС одобряването на типа съгласно точка 3 от приложение VI;
 2.1.1.4.
 идентификационния номер на превозното средство (VIN); той се състои от структурирана комбинация от знаци съгласно изискванията по раздел 3 към настоящото приложение;
 2.1.1.5.
 технически допустимата максимална маса на превозното средство с товар в следния формат: „kg“;
 2.1.1.6.
 технически допустимата максимална